ועדת הכספים, כנסת 25, פרוטוקול מספר 256, 2023-11-28 00:00

משה גפני: אני מחדש את ישיבת ועדת הכספים

משה גפני:  אנו עוברים לדיון על הנושא של אילת

משה גפני:  אילת נמצאת במעמד מיוחד גם בוועדת הכספים

משה גפני:  בעבר קיימנו דיונים על מעמדה המיוחד של אילת

משה גפני:  עשינו דיון סגור בעניין הזה

משה גפני:  העברנו חלק מהחוף של קצ"א לעיריית אילת

משה גפני:  זו הייתה בקשה של העירייה ועלו נושאים שונים שעלו גם בתקופת הכהונה שלך

משה גפני:  לאילת יש מעמד שונה

משה גפני:  זו עיר שנמצאת היכן שהיא נמצאת, עיר שבנויה על תיירות ובמצב הלחימה של היום נכון שיכולים לומר שיש מתווה כללי, סיוע לעסקים וכל מה שנלווה לעניין הזה, אבל זה לא עונה על הצרכים של אילת

משה גפני:       נחנו דיברנו מספר פעמים, אדוני ראש העיר, על כך שאנחנו צריכים למצוא זמן ולקיים דיון מיוחד על העיר אילת ואנחנו מקיימים אותו עכשיו

משה גפני:  אני נותן לך את הבמה

משה גפני:  תציג בבקשה את הדברים

משה גפני:  אדוני ראש העיר, בבקשה

ינון אזולאי: אדוני היושב ראש, רק לומר דבר אחד שדיברנו עליו וחשוב שהוא ייאמר כאן בוועדה

ינון אזולאי:  יש את הסיפור שב-1 בדצמבר ההטבות שניתנו, הפיצויים שניתנו, מסתיימים

אליהו לנקין: כמובן יש לזה השלכות

ינון אזולאי: בוודאי

ינון אזולאי:  גם על העיר וגם על כל העסקים

ינון אזולאי:  כנראה חייבים להעיר את האוצר ולהזכיר לו להביא את זה לכאן

משה גפני: הם דיברו על העניין הזה

משה גפני:  הם אמרו שהפיצויים, הסיוע, הכול חל רטרואקטיבית

ינון אזולאי: אין בעיה, אבל שיזכרו להביא את זה

ינון אזולאי:  אנחנו כאן כדי להזכיר לו כי לפעמים הם שוכחים

משה גפני: אתה העלית את הנושא ואני גם אדבר איתם

אליהו לנקין: תודה רבה לך אדוני היושב ראש

אליהו לנקין:  אכן התחייבת לקיים כאן דיון והנה הדיון קורה

אליהו לנקין:  תודה לחברי הכנסת, תודה לחברי הכנסת שבאו במיוחד, לחברי מיכאל שעומד בראש ועדת נגד גליל וכמובן לחברי דוד ביטן שביקר שלשום באילת עם ועדת הכלכלה

אליהו לנקין:      ברשותכם, אני רוצה לפתוח בציטוט מדבריו של שר האוצר שנאמרו בלילה האחרון בנושא התקציב

אליהו לנקין:  הוא אומר: "הבנו מהיום הראשון למלחמה שעורף חזק הוא ניצחון בחזית"

אליהו לנקין:  בסוף הוא גם אומר: "עורף חזק זו חזית חזקה"

אליהו לנקין:  כך שר האוצר אמר אתמול

אליהו לנקין:  אני מצטער אדוני שר האוצר, אני מכבד אותך מאוד וגם את כל הממשלה אבל אני אומר שלא הבנתם את זה

אליהו לנקין:  לא הבנתם שעורף חזק הוא באמת עורף איתן והוא באמת החזית של כולנו

אליהו לנקין:  אילת כעיר הוכיחה שהיא הבסיס האיתן של העורף, הבסיס החזק של העורף

אליהו לנקין:  אילת שבן לילה קלטה 60,000 אנשים והכפילה את מספר תושביה בלילה אחד

אליהו לנקין:  תחשבו עכשיו שירושלים הייתה מכפילה את מספר תושביה, מה היה קורה כאן

אליהו לנקין:  או תל אביב הייתה הופכת מעיר של 500,000 תושבים לעיר עם מיליון תושבים

אליהו לנקין:  תחשבו מה היה קורה

אליהו לנקין:  אני גאה בעיר אילת ובתושבים שלנו שלקחו על עצמם משימה לאומית

אליהו לנקין:  אנחנו כמעט בשבועיים לקחנו על עצמנו אחריות של ממשלה, כמעט שבועיים תמימים היינו לבד, להעניק, לתת, לחבק, לעטוף באהבה, לתת הכול בלי לשאול שאלות, בלי לשאול שום שאלה

אליהו לנקין:      מספר התלמידים באילת הוכפל ויותר מאשר הוכפל

אליהו לנקין:  באילת כמעט 12,000 תלמידים וקיבלנו עוד 15,000 תלמידים למערכת החינוך שלנו

אליהו לנקין:  תחשבו על איזו אופרציה מדובר

אליהו לנקין:  הקמנו תשעה בתי ספר והקמנו 25 גני ילדים

אליהו לנקין:  תבואו ותראו מה נעשה שם

אליהו לנקין:  חלק מכם ביקר אצלנו

אליהו לנקין:  הקמנו 32 מוקדים לסיוע נפשי, הקמנו שלוש מרפאות חדשות

אליהו לנקין:  אתם לא מבינים מה קרה בעיר הזאת

אליהו לנקין:  אנחנו העורף החזק והאיתן של מדינת ישראל וזה הוכח הלכה למעשה

אליהו לנקין:      אני אגיד עוד משהו

אליהו לנקין:  אילת חזקה היא אינטרס לאומי מובהק

אליהו לנקין:  אילת חזקה היא אינטרס של מדינת ישראל ונכון לעכשיו אני אומר שוב שלא הבינו את זה כי מה שקורה עכשיו זה שכל יום מחלישים את אילת, נותנים לה לדמם ותכף אני אראה לכם איך זה קורה הלכה למעשה

אליהו לנקין:      מה שאמרתי לכם כאן לפני שלושה שבועות, ואני הייתי ב-זום, היו דברים ברורים

אליהו לנקין:  אמרתי לכם שהמצב ילך ויידרדר וזה בדיוק מה שקרה

אליהו לנקין:  זה קורה בכל פרמטר, בכל מדד תעסוקתי, בכל מדד של העסקים

אליהו לנקין:  אתם רואים את זה

אליהו לנקין:  לשמחתי אנחנו רואים יציאה מהקיפאון במדינת ישראל וטוב שכך

אליהו לנקין:  יכול להיות שלא יצטרכו לשלם הרבה כי עכשיו כולם חוזרים אבל באילת המצב הולך ומידרדר

אליהו לנקין:  תראו את הנתונים

אליהו לנקין:  זה מאוד מאוד ברור

אליהו לנקין:  ברוך השם כולם חוזרים חוץ מהערים שסגורות ומפונות שבין היתר בהן אנחנו מטפלים בהן גם נכון להיום

אליהו לנקין:  באילת המצב הולך ומידרדר

קריאה: למה?     

אליהו לנקין: כי אילת על תיירות וכל העסקים שלה, יש לנו 7,000 עסקים בעיר, 80 אחוזים מהם נשענים על תיירות

אליהו לנקין:  יש לי עכשיו מאות עסקים סגורים, כמעט 16 אחוזים מהעסקים בסגורים

אליהו לנקין:  תכף אני אראה לכם את הדברים במצגת

אליהו לנקין:  אילת הולכת ונחלשת

אליהו לנקין:      ברשותכם, אני רוצה לומר שבאילת מתהווה משבר כלכלי שלא יכול להיות שלא תראו אותו

אליהו לנקין:  לא יכול להיות שמדינת ישראל לא תראה את המשבר הזה

אליהו לנקין:  אני רוצה גם להתריע ולהזהיר שאם זה לא יטופל היום, זה יעלה למדינת ישראל פי כמה

אליהו לנקין:  מי ששכח את תקופת הקורונה, אני אזכיר לו אותה

אליהו לנקין:  אני אזכיר לו שאז היו 75 אחוזים אבטלה בעיר אילת, אני אזכיר לו את 1,200 העסקים שנסגרו ועדיין לא נפתחו, אני אזכיר לו כמה זה עלה למדינת ישראל – 680 מיליון שקלים

אליהו לנקין:  את זה אפשר למנוע את זה אפשר לעצור היום אם נקבל היום החלטות חשובות

אליהו לנקין:  אם אתם תקבלו היום החלטות חשובות וזאת בשני אופנים

אליהו לנקין:      עיני לא צרה בשום עיר במדינת ישראל ואני מבין שזה נעשה מסיבות ביטחוניות

אליהו לנקין:  אגב, גם מצב הביטחוני באילת, אני מניח שאתם עוקבים ורואים שזה לא משהו שעוזר לנו

אליהו לנקין:  אתם רואים שאילת מאוימת, אתם רואים שכמעט כל יום משוגרים לעבר אילת טל"שים וכטב"מים

אליהו לנקין:  לצערנו כטב"ם נופל בתוך שטח בית ספר ורק בדרך נס 43 ילדים שנמצאים בקומה התחתונה ניצלים כי הכטב"ם הוא רק עם 15 קילו והוא פוגע רק בקומה העליונה

אליהו לנקין:  לשמחתנו, למזלנו, תודה לקדוש ברוך הוא

אליהו לנקין:  תארו לעצמכם את אותם טל"שים שהם טילי שיוט וזה משהו אחר

אליהו לנקין:  אף אחד לא רוצה לתאר את המצב הזה

אליהו לנקין:       כאן אני חייב לומר שמדינת ישראל השכילה לשים מערכת הגנה מצוינת על העיר אילת, מקיפה מאוד, כמעט כל מה שיש למדינת ישראל יש סביב העיר

אליהו לנקין:  אגב, אדוני היושב ראש, זו הסיבה שאילת לא נכללה על ידי פיקוד העורף באותו סעיף שהיה מכניס את אילת מיידית לתוך המתווה המיוחד והמשופר

אליהו לנקין:  לשמחתנו יש לנו מערכת הגנה מצוינת

אליהו לנקין:  נוסו גם אמצעי ההגנה הטכנולוגיים הכי חשדניים והכי מתקדמים שיש לצבא

אליהו לנקין:  תודה למדינת ישראל, תודה לצבא הגנה לישראל ותודה למשרד הביטחון על שעשו את זה

עודד פורר: למדנו שלפעמים מערכי הגנה נפרצים

אליהו לנקין: לגמרי

אליהו לנקין:  לגמרי

אליהו לנקין:  יש חשש גדול

אליהו לנקין:  בגלל זה אני לא ישן בלילה

אליהו לנקין:  אז מה, המדד הוא מספר האזעקות? המדד הוא זה שהיו בבאר שבע 60 אזעקות, באילת רק תשע אזעקות ובנהריה רק ארבע אזעקות אבל היא נכנסה? מה המדד? אם נכנס טנק לנהריה ועשו שם צילום של הטנק, כל ערב וכל יום חגים מעל העיר כל הזמן, שומעים ללא הפסקה, את המטוסים, את מטוסי הצבא שחגים סביב העיר וצריך להגיד שמצילים אותנו

אליהו לנקין:       אנחנו עכשיו לא בעניין הביטחוני

אליהו לנקין:  הוועדה הזאת דנה בעניינים כלכליים

אליהו לנקין:  ברשותכם, אני רוצה להראות לכם מצגת קצרה שמראה וממצה את מה שאנחנו רוצים להראות

אליהו לנקין:      אני רוצה לומר באופן חד וברור שאילת כעיר משלמת את המחיר הכלכלי הכבד ביותר של מלחמת חרבות ברזל

אליהו לנקין:  המחיר הכבד ביותר וזה חד וחלק

אליהו לנקין:  אתם תוכלו לראות את זה

אליהו לנקין:  בואו נראה את הנתונים

אליהו לנקין:      אני מדלג על השקף הראשון כי זה בדיוק מה שאמר היושב ראש לגבי המיוחדות של העיר והמשמעות של זה

אליהו לנקין:      אתם יכולים לראות את הנתון הזה אבל הוא כבר לא מדויק

אליהו לנקין:  היום מדובר ב-14 אחוזי אבטלה

אליהו לנקין:  מ-3

אליהו לנקין: 4 אחוזים קפצנו ל-14 אחוזים כאשר היום יש לנו 3,500 מובטלים חדשים בעיר

אליהו לנקין:  תסתכלו על השקף הזה היטב

אליהו לנקין:  אני אומר לכם שבסוף דצמבר, כמו שאמרת חבר הכנסת ינון אזולאי, הנתון הזה יראה 75 אחוזי אבטלה

אליהו לנקין:  אני אומר לכם שאם לא נעשה כלום עכשיו, זו התמונה

אליהו לנקין:  זה יעלה למדינת ישראל פי כמה

אליהו לנקין:  אני אומר לכם שתסתכלו על הנתון הזה שכל יום הוא עולה בשני אחוזים

אליהו לנקין:       אנחנו נמצאים במצב שבתי המלון באילת מלאים, יש תפוסה של 70 אחוזים, 75 אחוזים, חלק אפילו בתפוסה מלאה

אליהו לנקין:  תארו לעצמכם שבתי המלון נסגרות, והם ייסגרו, כאשר בסוף דצמבר כל המפונים יחזרו

אליהו לנקין:  אנחנו עדיין נהיה במצב של לחימה, עדיין אי אפשר יהיה להזמין תיירים לאילת, עדיין אילת מאוימת

אליהו לנקין:  יכול להיות שיבואו כמה

אליהו לנקין:      אני אומר לכם עוד משהו

אליהו לנקין:  הלוואי ואני אתבדה, הלוואי שהמצב באילת יהיה כזה שהתיירים יחזרו מהר כמו שקרה אחרי הקורונה, כי אז לא תצטרכו לשלם כלום

אליהו לנקין:  המדינה לא תצטרך לשלם שום דבר, אבל בואו ננסה למנוע את הדברים האלה

אליהו לנקין:  אנחנו בעצמנו עושים הכול

אליהו לנקין:  אני אומר לכם שאנחנו כעיר עושים הכול ותאמינו לי שזה גם משפיע על המצב

אליהו לנקין:  כאשר אנחנו קבענו למשל שניקח את כספי התרומות - כספי תרומות שהעיר קיבלה וגם חלק מכספי הממשלה שהעיר קיבלה – ואמרנו שנעודד את העסקים באילת, בואו נעשה מבצע עם המסעדות למשל שהיו במצב מאוד קשה, ובואו ניתן למפונים, לעשרות אלפי המפונים והמתפנים שנמצאים באילת אפשרות לקנות ארוחת צוהריים ב-15 שקלים במקום בחינם

אליהו לנקין:  בימים הראשונים חילקנו 5,000 ארוחות כל יום ועוד 2,500 סלי מזון כל יום

אליהו לנקין:  זה מה שעשינו בימים הראשונים

אליהו לנקין:  אני אומר שעכשיו, כדי קצת לעודד את הכלכלה, לקחנו כסף ובאמצעותו סבסדנו ארוחות למפונים ולמתפנים

אליהו לנקין:  תראו את החיוך על הפנים שלהם

אליהו לנקין:  בשבוע אחד נמכרו 60,000 ואוצ'רים דיגיטליים כאלה ואנשים יוצאים לאכול בתשלום של 15 שקלים ואנחנו מסבסדים מכספי תרומות, מכספי הממשלה, מכספי העירייה

אליהו לנקין:  לא עושים חשבון

אליהו לנקין:       ראיתי את הדיון האחרון שהיה כאן בו דיברו על כך שהעירייה קיבלה כסף

אליהו לנקין:  האוצר אמר שהעירייה קיבלה 12 מיליון שקלים

אליהו לנקין:  חבר'ה, על מה אתם מדברים? זו הבעיה של העיר? אמרתי שאם העירייה תסיים את המלחמה הזאת בגירעון של חמישה מיליון שקלים או של 10 מיליון שקלים, זה יהיה רע אבל זה לא מה שיהרוג אותנו ולא זה מה שישבור אותנו

אליהו לנקין:  מה שקורה היום, זה מה שהורג אותנו וזה מה ששובר את העיר

אליהו לנקין:  את המצב הזה חייבים לתקן ולעשות זאת מהר

אליהו לנקין:      בואו תראו כמה נתונים

אליהו לנקין:  תראו את הירידה בהכנסות

אליהו לנקין:  49 אחוזים מעידים 75 אחוזים ועוד 26 אחוזים מעידים על 50 אחוזים בהכנסות

אליהו לנקין:  אלה 13 אחוזים - ולא 15 אחוזים – מהעסקים שהם סגורים

קריאה: היום זה כבר יותר

אליהו לנקין: אתם יכולים לראות דוגמאות

אליהו לנקין:  אדוני היושב ראש, ציינת את המתווה הרגיל

אליהו לנקין:  המתווה הרגיל יוריד את העסקים שלנו ביגון שאולה

אליהו לנקין:  הם יכולים להחזיק מעמד חודש אחד

אליהו לנקין:  אם היינו יודעים המלחמה תימשך חודש אחד והעיר חוזרת למה שהיא יודעת, אין בעיה

אליהו לנקין:  אתה יכול לראות את הנתונים

אליהו לנקין:  יפסידו את כסף

אליהו לנקין:  יפסידו כסף, לא יקבלו את כל מה שהם מקבלים

אליהו לנקין:  אבל אנחנו הולכים למהלך ממושך

אליהו לנקין:  חודש נובמבר באילת קשה פי כמה מחודש אוקטובר

אליהו לנקין:  בארץ הפוך

אליהו לנקין:  מגמה הפוכה

אליהו לנקין:  מתאוששים

אליהו לנקין:  ברוך השם מתאוששים אבל באילת המגמה הפוכה לגמרי

אליהו לנקין:  אתם יכולים לראות כאן דוגמאות

אליהו לנקין:  רחוק ממה שנאמר כאילו העסקים מקבלים פיצוי במתווה הרגיל, פיצוי טוב, פיצוי שיעזור להם לשרוד

אליהו לנקין:  לא

אליהו לנקין:  אני מצטער

אליהו לנקין:  זה לא פיצוי שיעזור להם לשרוד אלא זה פיצוי שיוריד אותם ביגון שאולה

משה סולומון: כי הפיצוי הזה שונה משאר הארץ בהקשר הזה?     

אליהו לנקין: הוא לא שונה

משה סולומון: אתה בסעיף המסעדות

משה סולומון:  על רקע ירידה משמעותית והפיצוי נותן כמעט 50 אחוזים מהוצאות השכר הקבועות

אליהו לנקין: אתה מסתכל על נתון אחד

אליהו לנקין:  תסתכל על יתר הנתונים

אליהו לנקין:  יש מקרים שמקבלים 50 אחוזים ויש מקרים שמקבלים 20 אחוזים, 30 אחוזים

אליהו לנקין:  זה תלוי כמה עובדים מעסיקים, זה כמובן תלוי אם אתה בהוצאה הקבועה הכי גבוהה

אליהו לנקין:  אתם יכולים לראות את הנתונים של הפדיון של המרכזים המסחריים

אליהו לנקין:  לא אנחנו מפרסמים את זה

אליהו לנקין:  אתם יודעים היכן זה מתפרסם

אליהו לנקין:  אגב, הנתונים האלה כבר היום לגבי הממוצע הארצי שהיה מינוס 18 אחוזים, היום הם רק מינוס שמונה אחוזים

אליהו לנקין:  אילת עדיין נשארת בשיעורים האלה של מעל 50 אחוזים

אליהו לנקין:  אתם יכולים לראות את המרכזים המסחריים באילת

אליהו לנקין:      אם נלך הלאה, רק דוגמה כדי שתראו, וסליחה שאני משתמש בערים שנכנסו למתווה

אליהו לנקין:  הכנסתם אותן ואני גם לא אומר אם בצדק או לא בצדק

אליהו לנקין:  אילת נשארה בחוץ

אליהו לנקין:  תראו את המצב

אליהו לנקין:  אילת נשארה בחוץ

אליהו לנקין:  ביג קריית גת עולה ב-38 אחוזים

אליהו לנקין:  יש עלייה

אליהו לנקין:  ביג נהריה עולה בארבעה אחוזים

אליהו לנקין:  ביג באר שבע יורד בשלושה אחוזים

אליהו לנקין:  ביג אשדוד יורד בשבעה אחוזים

אליהו לנקין:  ביג אילת יורד ב-57 אחוזים

אליהו לנקין:  אתם מבינים מה אומרים הנתונים האלה? גם כשמסתכלים על נתוני כרטיסי האשראי, אתם יכולים לראות את הירידה הגדולה ביותר - כמובן רחוק מכולם, רחוק מיתר הערים - בעיר אילת

משה גפני: הבנו את הדוגמאות

משה גפני:  מה אתה מבקש?     

אליהו לנקין: אדוני היושב ראש, אני מבקש שני דברים

אליהו לנקין:  אני מבקש שיהיה מתווה משופר - בלי קשר למצב הביטחוני – שיחול על אילת

משה גפני:  משופר, מה הכוונה?     

אליהו לנקין: המתווה של ועדת הכספים

אליהו לנקין:  כמו באר שבע, כמו אשדוד

משה גפני: אין דינה של אשקלון כדין נהריה

אליהו לנקין: אדוני היושב ראש, אני מדבר על מתווה משופר

חוה אתי עטייה: אדוני ראש העיר, מה היה בתקופת הקורונה בהשוואה להיום? התאוששתם?      

אליהו לנקין: אני אגיד שני דברים שקרו בתקופת הקורונה

אליהו לנקין:  הוועדה הזו זוכרת היטב שהבאנו את רעיון האי הירוק

אליהו לנקין:  אגב, גם היום אילת היא אי ירוק

אליהו לנקין:  בתקופת הקורונה אורית פרקש הכהן הייתה שרת התיירות

נאור שירי: היא לא הייתה שרת התיירות

אורית פרקש הכהן: הייתי שרת התיירות

אורית פרקש הכהן:  לדעתי אתה עוד לא היית בכנסת

אליהו לנקין: היא הייתה

אליהו לנקין:  אני זוכר אותה היטב והיא זוכרת היטב את פתרון האי הירוק שהבאנו ביחד

אליהו לנקין:  האי הירוק הציל את אילת

אליהו לנקין:  אם הקורונה הייתה נמשכת עוד שלושה חודשים ובלי הפתרון של האי הירוק, אילת הייתה מתרסקת

אליהו לנקין:  זה המזל הגדול של העיר

אורית פרקש הכהן: נכון

אליהו לנקין: זה דבר אחד שקרה

ינון אזולאי: המתווה שאתה מבקש, להביא אותו באותם מקומות כפי שהבאת לכאן את המקרים עד 40 קילומטרים, אתה צריך תפירת חליפה מיוחדת לעיר אילת

אורית פרקש הכהן: האי הירוק נתן לאילת לעבוד

אורית פרקש הכהן:  זה משהו אחר

ינון אזולאי: זה לא יעזור לו

ינון אזולאי:  קחי את הנתונים ותעברי עליהם

ינון אזולאי:  הוא צריך משהו מעבר לכך

מיכל שיר סגמן: המעבר לזה במדינת ישראל כבר יהיה במלחמה הבאה

ינון אזולאי: יכול להיות שהמחזורים שלך יהיו יותר גדולים וזה לא ייתן לך כלום

אליהו לנקין: המלונות היום מלאים

ינון אזולאי: המחזור גדול ואתה לא תקבל

ינון אזולאי:  מה זה יעזור אם ייתנו לך יותר?     

אליהו לנקין: אתה צודק אבל לא סיימתי

אליהו לנקין:  אמרתי שיש שני דברים שאני מבקש

אליהו לנקין:  דיברתי על הדבר הראשון

אליהו לנקין:  הדבר הראשון הוא כדי לטפל

משה גפני: הדבר הראשון הוא שלאילת כעיר תהיה מיוחדות

אליהו לנקין: נכון

אליהו לנקין:  הדבר הראשון הוא שאילת תקבל מתווה משופר

אליהו לנקין:  זה דבר ראשון

אליהו לנקין:  זה להציל את העסקים

אליהו לנקין:  זה צריך מיידית

אליהו לנקין:       הדבר השני

אליהו לנקין:  תוכנית ייחודית כי צריך עכשיו להסתכל על הטווח הארוך

אליהו לנקין:  הדבר הזה הולך להיות ממושך

אליהו לנקין:  על זה צריך להסתכל

אליהו לנקין:  לכן אפשר בתוכנית לא יקרה כל כך להציל את אילת, לעשות את זה עכשיו ולא לחכות

משה גפני: תודה רבה אדוני ראש העיר

משה גפני:  אני מבקש מכל הדוברים לדבר בקצרה

משה סולומון: שאלה

משה סולומון:  הבהרה על דברי ראש העיר

משה סולומון:  מה זה המתווה המלא?     

אליהו לנקין: המתווה המלא

משה גפני: 	נברר ביחד מה באמת אנחנו צריכים לעשות במקרה הזה

נאור שירי: אני חשבתי שבתקופת הקורונה אסף זמיר היה שר התיירות

נאור שירי:  אני מתנצל

אורית פרקש הכהן: אני כבר הייתי שרת התיירות בתקופת הקורונה

אורית פרקש הכהן:  עשינו את האיים הירוקים שעכשיו - בלי ציניות – זה היה פרויקט שבאמת הציל את העיר אילת וגם את ים המלח

נאור שירי: לגבי ים המלח, צריך לעשות הרבה יותר כדי להציל

נאור שירי:  הרס שיטתי של משאב טבע ותיירות

נאור שירי:  היא הזכירה את ים המלח וזו נקודה חשובה כי צריך להציל את ים המלח

מיכל שיר סגמן: אני מבקשת לדבר אני גם ביקשתי קודם, כי אני צריכה לצאת

נאור שירי: אין לי בעיה שתדברי לפני

מיכל שיר סגמן: תודה רבה

מיכל שיר סגמן:  אדוני היושב ראש, ביקשתי בעיר אילת בימים הראשונים - אני כמובן עוד אחזור לשם – ופגשתי עיר עם 60,000 מפונים שמי שמחזיק אותם, אלה תושבי העיר אילת

מיכל שיר סגמן:  מתרימים את הבגדים שלהם ומתרימים את הצעצועים

מיכל שיר סגמן:  שום דבר לא נכנס לעיר אילת מאחר וגם טרחנו לנתק את העיר עם שדה התעופה ועוד אין רכבת וכביש הערה עוד לא קיבל את מה שהיא צריך לקבל

מיכל שיר סגמן:  מי שהחזיק את המפונים, אלה התושבים של העיר אילת

מיכל שיר סגמן:  קודם כל, תודה ענקית לתושבים המדהימים של העיר אילת

מיכל שיר סגמן:  זה לא מובן מאליו

מיכל שיר סגמן:      אנחנו רואים את הירידה הדרסטית במחזורים

מיכל שיר סגמן:  אנחנו רואים את הירידה הדרסטית בעסקים אבל נפגעו לא רק העסקים של התיירות אלא נפגעו גם כל המעגלים השניים והשלישיים שנתמכים

מיכל שיר סגמן:  קחו למשל בית דפוס בעיר אילת – הוא נפגע בצורה אנושה

מיכל שיר סגמן:  הוא לא שייך לתיירות, יכול להיות שהוא מדפיס דברים אחרים והוא נפגע בצורה אנושה

מיכל שיר סגמן:       כאשר אנחנו מדברים על מתווה מיוחד, אי אפשר לדבר רק על תיירות שכבודה במקומה מונח

מיכל שיר סגמן:  צריך להסתכל על העיר אילת כעל מכלול שלם ולמצוא לה את הפתרון

מיכל שיר סגמן:      דיברתם כאן על פתרונות שהם מעבר לדברים

מיכל שיר סגמן:  אני חוששת מדבר אחד

מיכל שיר סגמן:  מה שראש העיר כאן מציין זה שהוא צריך את הדברים האלה עכשיו ומדינת ישראל ידועה בכך שהיא לא יודעת לעשות דברים

מיכל שיר סגמן:  מה הוא אומר? תנו לי חמצן

מיכל שיר סגמן:  אתם רוצים לעשות מתווה אחר? בואו נעשה

מיכל שיר סגמן:  אתה יודע, אי אפשר עוד פעם לסיים אפיזודה שהניתוח הצליח והחולה מת

מיכל שיר סגמן:  מזה הוא חושש ובצדק הוא חושש

מיכל שיר סגמן:  אדוני היושב ראש, אסור לצאת מהדיון הזה בלי החלטה

מיכל שיר סגמן:  תודה רבה

נאור שירי: תודה

נאור שירי:  אני כבר שנה חבר כנסת והדיון הראשון בו הייתי היה פתיחת השדולה למען אילת, לחיזוק העיר אילת

נאור שירי:  איזו אווירה טובה הייתה, בא גם יושב ראש הכנסת, גיליתי הרבה אילתים לשעבר שהיו בכנסת ואז דיברנו על אתגרים שיש באילת, על כך שהיא אי

נאור שירי:  אתם הזכרתם אי ירוק אבל היא אי במדינת ישראל

נאור שירי:  אילת היא לא חלק ממדינת ישראל

נאור שירי:  היא לא מקבלת את אותם שירותי בריאות - וזה עוד בזמן שגרה - תשתיות, חינוך, הגירה

נאור שירי:  זה מה שנקרא ביום יום, בשגרה

נאור שירי:  אני אז מאוד התרגשתי

נאור שירי:  נכנסתי ופתחתי את השדולות בכנסת ומסתבר שבכנסת יש ארבע שדולות לטובת אילת – אילת של הערבה, חיזוק השדולה למען העיר אילת, השדולה לחיזוק יישובי אילת בערבה, השדולה לחיזוק העיר אילת

נאור שירי:      כולנו מחבקים את העיר אילת

נאור שירי:  גם בדיון הקודם עשינו זאת

נאור שירי:  אנחנו מאוד חבקנים

נאור שירי:  בתקופה האחרונה יש תחושה שכולם מגיעים לכאן ומחבקים אבל אנחנו לא סופרים את אילת ולא רק במלחמה אלא גם בשגרה

נאור שירי:  צריך לומר את האמת

נאור שירי:  אנחנו לא סופרים את העיר אילת

נאור שירי:  כולנו היינו אילת וראינו את ה-מרלוגים, ראינו את התושבים, ראינו את ההירתמות וראינו את המלונות

נאור שירי:  כולנו מכירים ויודעים את הבעיות

נאור שירי:  גם ראש העיר אמר, והוא סמך על המדינה

נאור שירי:  פגשתי אותך בימים הראשונים ואמרתי לך שתשמור קבלת

נאור שירי:  זוכר? הוא היה אצל שר האוצר ושר האוצר בטוח אמר לו בדיוק את אותם דברים שגם חברי הכנסת כאן יאמרו

נאור שירי:  אנחנו מחבקים, דואגים לך

נאור שירי:  הוא יוצא עם חיבוק אבל עם אפס דברים בכיס

נאור שירי:  הולך למכולת, אומר שנתנו לו חיבוק ושואל אם אפשר לקנות מסטיק

נאור שירי:  לא

נאור שירי:       כל הזמן אנחנו עושים בדיוק את אותם דברים

נאור שירי:  אנחנו מאוד מחבקים, מודים, מבינים, המון תודות אבל כאשר מגיע הכסף, אין במדרגות כלום ואנחנו לא סופרים את העיר אילת

נאור שירי:      גם היום מה יצא מהדיון? כולנו נדבר כאן, אני אהיה יותר קצר, ההוא יהיה יותר ארוך, נצחק קצת, יהיה צחוקים, אבל בסוף ראש העיר והמנכ"ל יחזרו לאילת, ומה יהיה איתם? מה יהיה? זאת עיר שקלטה עיר

נאור שירי:  זאת עיר שרמת השירותים בעיר שאני כתושב אילת מקבל היום – נניח, אם הייתי תושב אילת – היא פחותה עשרות מונים

נאור שירי:  זה איסוף זבל, זה חשבון חשמל, זה חינוך, זה חינוך בלתי פורמלי

משה גפני: אם סתם מדברים, למה אתה משתתף בדיון?     

נאור שירי: אני אגיד לך למה אני משתתף בדיון, כי הבנתי מה צריך לעשות כאן

נאור שירי:  אם אני לא אצעק, אף אחד לא יטופל

נאור שירי:  אם התקשורת לא תעסוק בזה, אתם לא תתעסקו באילת

נאור שירי:  אתה 11 שנים כאן וניסית לקדם חוק שמאחד את ארגוני ההצלה במדינת ישראל, אתה בעצמך אמרת שאתה מנסה 11 שנים - - -     

משה גפני: אל תאמין לכל מה שאני אומר

נאור שירי: אתה לימדת אותי שמי שמאמין לא מפחד

משה גפני: אני רוצה להגיד לך שהגיע לכאן מתווה עם ארבעה מיליארד שקלים ואנחנו הוצאנו אותו מכאן עם כמעט 17 מיליארד

נאור שירי: מה זה קשור?     

משה גפני: זה קשור לזה שאנחנו לא עושים כלום

נאור שירי: לא אמרתי שאתם לא עושים כלום

משה גפני: הבאנו כסף

נאור שירי: באמת תודה

נאור שירי:  זה לא כסף שלכם

נאור שירי:  זה כסף שצריך להביא לתושבי מדינת ישראל

נאור שירי:  זה לא כסף שלכם

נאור שירי:  אתם לא עושים לנו טובה

נאור שירי:  לא, אתם לא עושים לנו טובה

נאור שירי:  יש כאילו הרגשה שאנחנו צריכים להודות לכם

מיכאל ביטון: איך הוויכוח הזה עוזר לאילת?      

נאור שירי: בזמנך תסביר לנו איך זה עוזר

נאור שירי:  לא צריך להודות לכם שאתם עושים את התפקיד שלכם

נאור שירי:  זה למה אתם במשרות שלכם, לעשות

דוד ביטן: אל תתקוף אותנו על כך שעשינו את העבודה

נאור שירי: אני תוקף את זה שלמעלה מ-50 ימים אילת צריכה לקבל טיפול

מיכאל ביטון: כבר הבאנו לה כסף

מיכאל ביטון:  אתה לא יודע

נאור שירי: מיכאל ביטון, תכף תגלה לי את אמריקה

מיכאל ביטון: שינו ועדה והעברנו לה כסף

מיכאל ביטון:  אל תקשקש

מיכאל ביטון:  מה זה אתם? למה, אתה לא חבר כנסת? למי אתה מחלק כאן ציונים?     

נאור שירי: איזה ציונים? על מה אתה מדבר?     

מיכאל ביטון: אתה אומר אתם תעשו את התפקיד

מיכאל ביטון:  תעשה אתה את התפקיד

נאור שירי: אם אני אהיה בממשלה אני אעשה את התפקיד

מיכאל ביטון: היושב ראש יוזם דיון למען אילת בהסכמה כללית ואתה כאן עוסק בדיון פוליטי

נאור שירי: בזמנך הפנוי תוכל לדבר גם אתה

מיכאל ביטון: תעשה לי טובה

נאור שירי: אני אעשה לך הרבה טובות אבל בזמנך הפנוי

מיכאל ביטון: אתה הופך את זה לדיון פוליטי

נאור שירי: זה לא דיון פוליטי

מיכאל ביטון: זה דיון למען אילת והוא יביא כסף לאילת

מיכאל ביטון:  כשהוא רצה להביא כסף למישהו, הוא הביא כסף

נאור שירי: זה דיון על כך ש-50 ימים אילת מתפקדת ועדין אנחנו לא מצאנו לה פתרון

מיכאל ביטון: עם כל הכבוד לך

נאור שירי: עם כל הכבוד גם לך

נאור שירי:  זה על הראש שלך בדיוק כמו על שלי

מיכאל ביטון: גם על הראש שלך

נאור שירי: סיימתי

אליהו דלל: תודה רבה אדוני היושב ראש

אליהו דלל:  אני רוצה לתת דוגמה

אליהו דלל:  לפני שעתיים קיימנו ישיבה בוועדה לזכויות הילד בנושא של מניעת סמים ואלכוהול ממשפחות מפונות

אליהו דלל:  היו נציגים מעיריית אילת שמטפלים בדיוק בנושא הזה

אליהו דלל:  מישהו מפעיל אותם

אליהו דלל:  צריך להבין שהעיר אילת – וכמו שאמר כאן ראש העירייה – נותנת שירותים למפונים בצורה שהיא בעצם מעבר לפעילות השגרתית שלה

אליהו דלל:  זו דוגמה טובה שנתקלתי בה רק לפני שעתיים בנשוא מסוים

אליהו דלל:  הייתה ב-זום נציגת מחלקת הנוער בעיריית אילת

אליהו דלל:  הם בעצם תורמים למפונים

אליהו דלל:  זו דוגמה שברגע שיש מפונים בעיר, זה מעמיס על העירייה עצמה

אליהו דלל:       אין ספק שהעיר אילת היא עיר תיירות מבוססת על תיירות וזה שונה לחלוטין, וזה לא שווה וזה לא אותו דבר כשיש תייר בעיר

אליהו דלל:  עיר כמו אילת שהיא מבוססת על תיירות, אין דין תייר כדין מפונה, ולכן ראינו כאן את התוצאות

אליהו דלל:      אני הייתי בנתניה שהייתה עיר תיירות ועיר יהלומים וברגע שהעיר איבדה גם את העסקים בתחום היהלומים והתיירות, העיר קרסה ולקח לה בין חמש ל-10 שנים להתאושש

אליהו דלל:  אני מבין כל מה שאמר כאן ראש העיר אלי לנקרי ולכן צריך לקחת את העיר אילת ואת עיריית אילת ולתת לה במתווה משופר

עודד פורר: צריך להבין שבסיטואציה של אילת כרגע בעיניי אנחנו רואים שני מחדלים מרכזיים של ממשלת ישראל

עודד פורר:  המחדל הראשון - ואי אפשר להתעלם מהם

עודד פורר:  אמנם אנחנו בוועדת כספים אבל הוא זה שמשפיע על הכלכלה – המחדל הביטחוני

עודד פורר:  מתחילת הלחימה 32 טילים וכטב"מים נורו על העיר אילת

עודד פורר:  כאילו ממשלת ישראל מחכה שאחד חס וחלילה יפגע ויגרום לנזק בנפש

עודד פורר:  אני לא מצליח להבין איך מאפשרים לחות'ים לעשות מאיתנו בדיחה, לירות פעם אחר פעם טילים ולשלוח כלי טיס בלתי מאוישים ולעשות ניסיונות לחסום את נתיבי השיט לאילת בלי שום תגובה של ממשלת ישראל

עודד פורר:  זאת השערורייה הראשונה שמובילה למחדל ביטחוני שהוא הכי מפחיד אותי כי המחיר שאילת תשלם שם יהיה יקר פי כמה מזה שאנחנו מדברים עליו וזה בכל המובנים

עודד פורר:       בצד השני יש את המחדל הכלכלי

עודד פורר:  ראינו כאן את הנתונים

עודד פורר:  אי אפשר לנהל את האירוע הזה כמו שניהלו את הקורונה

עודד פורר:  מנהלים את זה כאילו אנחנו נמצאים באיזשהו אירוע קורונה שהוא האירוע הבינלאומי

עודד פורר:  זה לא אירוע בינלאומי אלא זה אירוע נקודתי של מדינת ישראל והוא נקודתי לכל ישוב ויישוב עם הפרמטרים הייחודיים שלו

עודד פורר:  אם יש ירידה של 60 אחוזים בהכנסות בבתי עסק באילת לעומת 20 אחוזים ממוצע ארצי, לא יכול להיות שזה לא נמצא בסדרי עדיפויות של הממשלה

עודד פורר:       בכל הכבוד אדוני היושב ראש, אנחנו כנראה הולכים לנהל כאן בשבועיים הקרובים דיון על סדרי עדיפויות של הממשלה עם הרבה מאוד כסף בשינויים בתקציב שהם כמעט תקציב מדינה

עודד פורר:  עשרות מיליארדי שקלים שיזוזו מצד לצד

עודד פורר:  אם באירוע הזה אילת לא תקבל מענה משמעותי, ייחודי, ייעודי - המשמעות היא שוויתרו על העיר הזאת, אפשר לסגור אותה, ויתרו עליה כבר בעניין הביטחוני וכנראה שאתם הולכים לוותר עליה גם בעניין הכלכלי, כמו שאתם מוותרים על דברים אחרים

דוד ביטן: נעביר את אילת החוצה

עודד פורר: יכול להיות שזאת המדיניות של הממשלה

עודד פורר:  כך זה נראה

עודד פורר:  אם מאפשרים לחות'ים לעשות מאיתנו בדיחה, זה חלק מזה

עודד פורר:       אני אומר לך שבעניין הכלכלי מפסידים את העיר הזאת אם לא יהיה כאן שינוי מדיניות משמעותי

עודד פורר:  אנחנו נדון על זה כאן, כולל סדרי עדיפויות, האם זה צריך ללכת לייעוץ לטהרה במשפחה או שזה צריך ללכת לעיר אילת

נאור שירי: גפני, אני מזכיר לך את קרן הארנונה שמאז קרן האנונה אמרת שתדאג לעיר אילת

נאור שירי:  אתה זוכר את קרן הארנונה? אתה זוכר שאמרת שאתה תדאג לאילת דווקא בגלל המודל הייחודי שלה בו התחשיב פוגע? דאגת לה?      

משה גפני: אני כבר לא בסדר בשני דברים

קריאה: הרבה יותר

קריאה:  שניים אצלו

ולדימיר בליאק: אתה רוצה שאני אוסיף?     תודה רבה אדוני היושב ראש

ולדימיר בליאק:  ראינו את הנתונים

ולדימיר בליאק:  אני חושב שמתחילת האירוע הייתי באילת פעמיים ונפגשתי עם ראש העיר ועם המפונים ראינו את העסקים

ולדימיר בליאק:  הייתה איזושהי תחושה שבתקופה מסוימת העיר הכפילה את עצמה ואז יש כוח צריכה מטורף

ולדימיר בליאק:  אם כן, לא

ולדימיר בליאק:  כשהייתי בפעם האחרונה העיר הייתה משותקת לחלוטין

ולדימיר בליאק:  ראיתי את זה, דיברתי עם בעלי עסקים, עם אנשים ועם התושבים

ולדימיר בליאק:      לפני כשבועיים סיימנו את חוק הפיצויים ואני דיברתי כמה פעמים על כך שהמתווה של החוק, הקונספט של המתווה, הוא הקילומטרז'

משה גפני: לא מתאים לאילת

ולדימיר בליאק: לא מתאים לאילת

ולדימיר בליאק:  פנינו לאגף התקציבים וביקשנו מתווה מותאם לאילת כי זיהינו את הבעיה

ולדימיר בליאק:  לא עכשיו זיהינו אלא לפני שבועיים, לפני שלושה שבועות

ולדימיר בליאק:  פנינו לאגף התקציבים ואני ביקשתי מתווה מותאם לעיר אילת

ולדימיר בליאק:  מה קרה מאז?     

משה גפני: אמרנו שאחר כך תהיה החלטת ממשלה

ולדימיר בליאק: מאז לא קרה כלום

חוה אתי עטייה: כי אין ישיבות מעקב

ולדימיר בליאק: מתעלמים

ולדימיר בליאק:  אני אומר שהבעיה לא נפתרה אלא אני חושב שמאז היא החריפה

ולדימיר בליאק:  אנחנו חייבים מתווה מותאם לעיר אילת ואפשר לעשות את זה וחובה לעשות את זה כי כמו שנאור אמר, זה אי ולאי הזה אנחנו צריכים למצוא פתרון

ולדימיר בליאק:  אנחנו צריכים למצוא פתרון לא בעוד שבועיים ולא בעוד חודש אלא עכשיו כי המתווה הכללי לא מתאים לעיר הזאת

ולדימיר בליאק:  תודה

סימון דוידסון: אני רוצה קודם כל לומר לכם תודה

סימון דוידסון:  אדוני ראש העיר, המנכ"ל והצוות של העיר אילת, אני רוצה להגיד לכם תודה בשם כל מדינת ישראל

סימון דוידסון:  אנחנו הגענו לאילת מספר ימים אחרי ה-7 באוקטובר וראינו בעיניים שלנו איך העיר אילת קיבלה, בלי שום הבטחות מאף אחד, את המפונים והכפילה בשבוע אחד אתל מספר התושבים בעיר

סימון דוידסון:  אם כן, קודם כל להגיד לכם תודה

סימון דוידסון:       עכשיו אני רוצה לציין אדוני היושב ראש משהו שלא תדברו עליו

סימון דוידסון:  העיר אילת מקבלת ומאכלסת בתוכה את אירועי הספורט הגדולים ביותר שיש במדינת ישראל

סימון דוידסון:  כשעושים אירוע ספורט גדול – ואני מדבר על אירועים כדוגמת הספורטיאדה עם 13,000 משתתפים – זה אחד מאירועי הספורט הגדולים בעולם מבחינת מספר המשתתפים באירוע

סימון דוידסון:  כשעושים אליפות אירופה בכדור-מים, כל הדברים האלה – זה עולמי

אליהו לנקין: בוטל

אליהו לנקין:  כל הדברים האלה בוטלו

אליהו לנקין:  עד פברואר בוטל

אליהו לנקין:  כל האירועים בוטלו

אליהו לנקין:  כל הכנסים בוטלו

סימון דוידסון: אני יודע שהכול בוטל

סימון דוידסון:  תבין למה אני הולך

סימון דוידסון:  אני הייתי יושב ראש איגוד השחייה וחבר בוועד האולימפי

סימון דוידסון:  אני יודע מה זה

סימון דוידסון:  כשאתה עושה אירוע בינלאומי, אתה חותם עם הארגון הבינלאומי ועם העיר אילת שנתיים לפני האירוע

סימון דוידסון:  אתה משלם על הזיכיון לעשות את האירוע הזה

סימון דוידסון:  אתה מתכלל אותו הרבה מאוד זמן לפני גם בדברים הכי קטנים והכי גדולים, אם אלה גרפיקות, אם אלה שלטים וכולי

סימון דוידסון:  מדובר על הרבה מאוד כסף והכסף הזה פשוט הולך לטמיון

סימון דוידסון:  צריך להבין שמלבד האורחים שנמצאים בבתי המלון, יש אירועים ענקיים שהיו צריכים להיות באילת בשנה הזאת

סימון דוידסון:  אני מכיר כל אירוע ואירוע ואני יודע על מה מדובר

סימון דוידסון:       לכן, אדוני ראש העיר, כאשר מדברים על עסקים, הדבר הזה הוא מגה אירוע כי כל החברות האלה פשוט יפשטו רגל

סימון דוידסון:  ייעלמו מן העולם ובשנה הבאה, כשנרצה לעשות במדינת ישראל אירועים - וכולנו נגיד איזה יופי, עושים במדינת ישראל אליפות אירופה בגלשני רוח – הם לא יהיו

סימון דוידסון:  החברות האלה לא יהיו

מיכאל ביטון: היושב ראש, היינו באילת מספר פעמים וקיימנו דיון בוועדה שלי על אילת

מיכאל ביטון:  יצרנו לה פתרונות של אקמול, הרבה תורמים, קצת משרד הפנים, קצת משרד ראש הממשלה, קצת נגב גליל, כל אחד שם כמה מיליוני שקלים בודדים

מיכאל ביטון:  זה אקמול

מיכאל ביטון:  אילת צריכה השקעה רב שנתית

מיכאל ביטון:  היא צריכה או החלטת ממשלה או תוכנית חירום שמצילה את העסקים

מיכאל ביטון:  מה שצריך לעשות מבחינתך, ולפני כעשר שנים אני הייתי כאן בדיון על ירוחם, בתוך חצי שנה הבאנו החלטת ממשלה

מיכאל ביטון:  זה טוב לשגרה

מיכאל ביטון:  אצלם זה צריך לקרות תוך חודש

מיכאל ביטון:  אז אנחנו צריכים למצוא את ה-טיימינג ואת לוחות הזמנים שנציב לאוצר

מיכאל ביטון:  או שתביאו החלטת ממשלה או סעיפי תקציב לאילת, מה שנוח לכם אבל לקצוב את זה בשבועיים-שלושה ואם לא עובד, בתחנה שהממשלה צריכה את הוועדה הזאת להזיז כמה שקלים, היא תעצור בתחנה הזאת עד שיהיה פתרון לאילת

אורית פרקש הכהן: אדוני היושב ראש, אני חושבת שגם הדיון הזה וגם הדיון הקודם ממחישים את העובדה שאנחנו כל פעם מאחרים את האירועים

אורית פרקש הכהן:  הוועדה הזאת שהתפקיד שלה הוא בין היתר לפקח על הממשלה מוצאת שהממשלה עסוקה בכיבוי שריפות

אורית פרקש הכהן:  צריך להגיד את האמת

אורית פרקש הכהן:  אירוע כמו אילת שהוא אירוע מתגלגל, זה אירוע שצריך לגבש לגביו תפיסה מראש

אורית פרקש הכהן:  לא לחכות שיבוא ראש העיר ויצעק שהעיר והעסקים בקריסה

משה גפני: מה את רוצה מהממשלה?     

אורית פרקש הכהן: שכאשר מביאים לכאן פתרון וכשמגיעים לכאן בחקיקה, צריך לטפל בנושא הזה

אורית פרקש הכהן:  כשאנחנו עושים דיון בנושא שוק ההון ובנושא היערכות הממשלה לקושי לגייס השקעות במדינת ישראל, אנחנו לא צריכים לשמוע את היועץ של מנהל רשות המיסים אומר שכשהוא התכונן לדיון שאתה יזמת לבקשתנו, הוא גילה שכך וכך וכך

אורית פרקש הכהן:       לגופם של דברים

אורית פרקש הכהן:  גם אני ביקרתי ביחד עם חבר הכנסת בני גנץ, הייתי בביקור גם עם ולדימיר, בעיר אילת

אורית פרקש הכהן:  העיר אילת היא באמת אירוע מתעתע

דוד ביטן: גנץ היה עכשיו באילת?     

אורית פרקש הכהן: כן

אורית פרקש הכהן:  היינו שם יום שלם ובאמת העיר אילת, זה אירוע מתעתע כי אתה בא ועל פניו העיר אילת מלאה באנשים

משה גפני: מתי גנץ היה באילת?     

דוד ביטן: היית בבסיסים או במלונות?     

אורית פרקש הכהן: לפני שבועיים, 10 ימים

אורית פרקש הכהן:  היינו אצל המפונים

אורית פרקש הכהן:  הוא היה קודם לכן בסיור ביטחוני

אורית פרקש הכהן:  באילת היינו ממש לאחרונה

אורית פרקש הכהן:       רציתי להגיד שהעיר אילת היא אירוע מאוד מתעתע כמו שהוצג כאן כי על פניו אתה חושב שיש כל כך הרבה מפונים, בתי המלון מלאים עד אפס מקום ואתה הולך בעיר והטיילת שוממה והחנויות ריקות

אורית פרקש הכהן:  אני למשל שאלתי נהג מונית שלקח אותי מהשדה ואחר כך אל בתי המלון והוא אמר שהמצב הוא קטסטרופה

אורית פרקש הכהן:  הוא אמר שאין לו עבודה

אורית פרקש הכהן:  רציתי לבדוק את הדופק בהמשך למה שאמר לי ראש העיר

אורית פרקש הכהן:      אני חושבת אדוני היושב ראש שהשאלה היא מה המענה למצב של אילת וזו שאלת המפתח

אורית פרקש הכהן:  הוא מציע כאן הצעה ואומר תרחיבו אתי, תגדירו אותי כאזור ספר וכולי

אורית פרקש הכהן:  אני חושבת שמהוועדה הזאת אתה צריך משימה על אגף התקציבים, על הממשלה ועל שר האוצר שלנו – שלצערי צריך להניע אותו לפעילות כי יותר מעסיקות אותי המשימות הלאומיות וכספים אחרים שהם לא מנועי צמיחה ודואגים לכלל האוכלוסייה במדינת ישראל – שפשוט יבואו ויציגו מה המענה הנכון מקצועית

אורית פרקש הכהן:      אתה חייב לרתום את הגורמים המקצועיים ביחד עם ראש העיר

אורית פרקש הכהן:  אי אפשר להתעלם מהדבר הזה ובאמת כדי שלא יהיה מאוחר מדי, צריך לעשות זאת

משה סולומון: קודם כל תודה לראש העיר

משה סולומון:  אכן כל העיר נרתמה

משה סולומון:  להכפיל מספר תושבים בעיר ולתת מענה לאנשים שמגיעים כשהם במצוקה, אנשים שאיבדו את כל היקר להם, זה דבר מדהים

משה סולומון:  קודם כל תודה גם לתושבי העיר

משה סולומון:  הייתי שם וראיתי את ההירתמות, את האכפתיות ואת הנתינה שיש בעיר אילת

משה סולומון:  אני רוצה להגיד שלפי הנתונים שהצגת לנו כאן, מהר מאוד העיר תהיה בקריסה

משה סולומון:  אם אחוזי האבטלה בעיר עולים בקצב של שלושה אחוזים ביום, אנחנו במצב קטסטרופלי ואז נהיה חייבים להתערב ולתת מענה לדבר הזה

משה סולומון:  טוב מוקדם מאשר מאוחר כאשר אז הרבה יותר קשה להרים את זה

משה סולומון:      אני רוצה לומר עוד דבר אחד

משה סולומון:  אילת היא בדרום המדינה שלנו, אילת היא אי שהוא משמעותי מאוד מאוד לגבולות שלנו

משה סולומון:  אם אילת לא תהיה חזקה, אם לא יהיה נוח לגור בה ואם לא יהיו בה התנאים מיטביים יותר מכפי שיש היום, לא רק בחירום אלא גם בשגרה, אנחנו עלולים להפסיד תושבים איכותיים שנמצאים שם שילכו לגור במקומות אחרים

משה סולומון:  לכן החובה שלנו – כאן אני מצטרף לדברי חברי מיכאל ביטון – שתהיה החלטת ממשלה משמעותית שנותנת משהו הרבה יותר רחב גם בשגרה וכמון הזנה מיידית בחירום כי אחרת בעוד מספר שבועות אנחנו נמצא את עצמנו בקריסה ואז נהיה חייבים להתערב

שלום דנינו: חברים, יש טעות האופטית שאנחנו עושים לגבי אילת

שלום דנינו:  המנוע שמניע את אילת על 80 אחוזי העסקים שקשורים בתיירות הוא ש-300,000 אנשים חדשים כל חודש מתחלפים שם

שלום דנינו:  הם לא בנויים על שום דבר אחר אלא רק על הלקוחות האלה ועל התשתית של הלקוחות האלה שמגיעים

שלום דנינו:  כל חודש, 300,000 כרטיסי אשראי חדשים – אלה האנשים שמקיימים את התיירות

שלום דנינו:  60,000 שנוספו היום, של החבר'ה שאוכלים שלוש ארוחות, יושבים במלון, לא נוסעים במונית, הם מטעים

שלום דנינו:  זאת לא הכלכלה של אילת

שלום דנינו:  השכירויות הגבוהות בקניון בנויות על כך שכל חודש הן מביאות 300,000 לקוחות חדשים

שלום דנינו:  המנוע הזה כבה בימים האלה

שלום דנינו:  המנוע הזה כבוי

שלום דנינו:  אין את ה-300,000 לקוחות החדשים שמגיעים כל חודש

שלום דנינו:  עד שהמנוע הזה לא יונע מחדש, המתווה שייבנה באוצר - צריך לקיים אותו עד הרגע שהמנוע הזה מונע מחדש מבחינת התיירות

שלום דנינו:      בשולי הדברים אני רוצה לומר שלא נתרשם שהעיר אילת היא עיר מסכנה

שלום דנינו:  אני חושב שהיא מתפתחת, היא מתקדמת ויש שם פרויקטים של תשתית

שלום דנינו:  אני רואה שם עם אלי וההנהגה שלו שהם ממש בונים עיר עם עוגנים נוספים וחזקים

שלום דנינו:  אסור לנו להגיד איזו עיר, התנתקנו, אנחנו לא זוכרים את אילת ולא קשורים אליה

שלום דנינו:  אפשר לראות גם את התשתיות בכביש 90, שם הושקעו מאות מיליוני שקלים, את הרכבת שהיא רק בתכנון סטטוטורי בסכום של 60 מיליון שקלים ואני מקווה שגם היא תהיה

שלום דנינו:  באמת, זה בנוסף לכל אותן בעיות שאנחנו מכירים מאילת ששירי הגדיר אותן קודם, בנוסף לאחוז גבוה של אימהות חד הוריות שגרות שם ודברים נוספים

שלום דנינו:       הפתרון באמת צריך להיות ייחודי בתחום של העירייה ובתחום של העסקים

ינון אזולאי: תודה רבה לך אדוני היושב ראש

ינון אזולאי:  ראש העיר, אנחנו דיברנו ואני חושב שהעיר אילת עלתה בדיונים כאן וכמו שאמרו כולם אכן העלינו את הנושא של העיר אילת במתווה הפיצויים

ינון אזולאי:  אגב, אני חושב שהבעיה שלכם היא לא בעיה ביטחונית

ינון אזולאי:  מבחינת הבעיה הביטחונית, נכון, כמו שאמרת, לפעמים יש פרצה באבטחה אבל לכם קודם כל מגיע בגלל הקליטה שעשיתם ומכאן האוצר צריך להסתכל כי תמיד יבוא אליכם פיקוד העורף ויגיד שפיקוד העורף לא אמר שיש עליך טילים

ינון אזולאי:  זה לא הנושא ולכן אני אומר לא לגשת לנושא הזה

ינון אזולאי:  אנחנו לא צריכים להיות במקום הזה אלא אנחנו צריכים להיות במקום אחר

ינון אזולאי:  העסקים בעיר אילת מפסידים ונפגעים כי אין להם פעילות

ינון אזולאי:      אגב, כל השנה לא שמעתי את בעלי העסקים אפילו פעם אחת שהם צריכים את הממשלה

ינון אזולאי:  תמיד אמרו שברוך השם טוב לנו, אנחנו חיים את התיירות וזה טוב

ינון אזולאי:  יש בעיות של העירייה עצמה, שם צריך לתת מענה אחר

ינון אזולאי:  דיברו על רפואה, דיברו על תשתיות וכולי

ינון אזולאי:      אני אומר שהכיוון שלנו צריך להיות לא בהיבט הביטחוני אלא בהיבט של שנמצאים שם היום מפונים שהמדינה שלחה לשם

ינון אזולאי:  אתם לא אמרתם לא ואתם רק נתתם את המשאבים שלכם, לקחתם מקומות ועשיתם להם הסבה לכיתות

ינון אזולאי:  בנושא הזה זאת החלטת ממשלה שצריך להביא כסף, לדעת מהיכן להביא למרות שהביאו חלק מהכסף אבל זה לא מספיק כי לא יכול להיות שעל דירת שלושה חדרים שאתה יכול להכניס בה שבע נפשות או שמונה נפשות, אתה מכניס 16 נפשות

ינון אזולאי:  דבר כזה לא יכול להיות

ינון אזולאי:  אתם הכפלתם את המספר והתשתיות לא בנויות לזה

ינון אזולאי:  יש הרס בתשתיות והמדינה צריכה לתת על זה מענה

ינון אזולאי:      במלונות זה כל נושא התיירות

ינון אזולאי:  בתיירות המדינה צריכה לתת מענה

ינון אזולאי:  אם תיקח אותם ותגיד להם אתם הפסדתם, יאמרו לך מה פתאום? המחזורים שלהם מאוד גדולים

ינון אזולאי:  הם המחזורים שלהם מאוד גדולים, הם לא עומדים במתווה

ינון אזולאי:  לכן התיירות צריכה להיות במקום אחר

ינון אזולאי:  יום אחרי שכולם יחזרו, עדיין לא פותחים את התיירות כי צריך לשקם את בתי המלון

ינון אזולאי:  לכן המתווה של התיירות צריך להיות משהו אחר לגמרי והוא כרגע אצל דוד ביטן בוועדת הכלכלה

ינון אזולאי:      יש את הנושא שגם עליו אנחנו מדברים וזה נושא העסקים

ינון אזולאי:  נושא העסקים, המתווה הקיים לא נותן לכם מענה

ינון אזולאי:  גם כשהוא נותן לכם מענה, הוא לא נותן לכם מספיק

ינון אזולאי:  לכן, כשאנחנו אומרים שיש את המתווה הקיים שצריכים אותו בירידת המחזורים, זה נכון, ומעבר לכך צריך להוסיף על זה

ינון אזולאי:  אני לא יודע אם צריך להביא חוק אחר ושם אתם צריכים – וזו צריכה להיות הדרישה שלנו בנושא הזה של מתווה של הפיצויים - להגדיל אותו אבל לא כמו שהגדלנו אותו בבאר שבע

מיכאל ביטון: לא לפתור להם את הבעיה בחתיכות

מיכאל ביטון:  אתה צודק בחשיבה שלך אבל - - -     

ינון אזולאי: אתה מדבר על מתווה, להביא אותם ב-40 קילומטרים, אבל זה לא נותן להם כי יבוא פיקוד העורף ויגידו לך שאתה לא עומד בזה

ינון אזולאי:  הם אמורים להיות במקום אחר וזו החלטה שצריכה לצאת מכאן, מוועדת הכספים, על פי הנתונים האלה

חוה אתי עטייה: תודה לך אדוני היושב ראש, תודה לך אדוני ראש העיר על קליטת המפונים ועל מילוי כל המחסור שלהם

חוה אתי עטייה:  גם אני הייתי באילת ביום ראשון, שלשום, עם חברי כנסת אחרים ועם דוד ביטן ושמענו את הסקירה אצלכם בלשכה

חוה אתי עטייה:  שמענו גם את בעלי העסקים שאמרו שהפעילות שלהם שירדה ב-75 אחוזים

חוה אתי עטייה:  יוצא לי לבקר הרבה באילת אבל ביום ראשון התמונה הייתה ממש עגומה

חוה אתי עטייה:  העיר אילת הייתה מאוד עצובה

חוה אתי עטייה:  הכול היה שומם, נטוש, לא הייתה שמחה בעיר, לא הייתה נפש חיה, כל המפונים במלונות היו מרוכזים בעצמם, העלו כל מיני סוגיות על – זה עצוב להגיד – הקריסה שלהם, העלו כל מיני נושאים על הכרה בפעילות טובה, על שהממונה לא רוצה שיחזרו באופן מיידי לעבודות, למפעלים חיוניים

חוה אתי עטייה:       אני עדה שב-4 באוקטובר ראש העיר שיגר מכתב דחוף, עוד לפני ההתקפה

חוה אתי עטייה:  הוא אמר שביטול טיסות בין-לאומיות, מצב חירום

חוה אתי עטייה:  הוא פנה לסמוטריץ' אבל כלל לא נענה ולא קיבל תשובה

חוה אתי עטייה:  הוא ממש התחנן בפני כל השרים – שר האוצר, ראש הממשלה – וכבר מאז הוא מתריע לגבי העיר אילת

חוה אתי עטייה:       כאן יש נתון מאוד מדאיג בנושא האבטלה, בסוף השנה 3,500 אנשים

חוה אתי עטייה:  האבטלה עומדת על 14 אחוזים

חוה אתי עטייה:  לא לקחו בחשבון שיהיו הרבה מובטלים? המדינה לא תצטרך לתת להם דמי אבטלה? מי ייקח אותם? לא חבל על כל דמי האבטלה? עכשיו, במיידי, צריך למצוא מתווה משופר, מתווה פיצויים שלא יידרדרו לקבל דמי אבטלה

חוה אתי עטייה:      אדוני היושב ראש, אתה צריך לתת מענה

חוה אתי עטייה:  פנית לאוצר בעניין מתן ערבות בנקאית לחברות התעופה הזרות

חוה אתי עטייה:  אני חושבת שאם זה יהיה, זה גם יעזור להם

חוה אתי עטייה:      תודה רבה

חוה אתי עטייה:  אני מצטרפת לכל הדברים שנאמרו כאן

חוה אתי עטייה:  מתווה משופר ודחוף ושתהיה ישיבת מעקב

חוה אתי עטייה:  לא באנו, דיברנו אלא מה יהיה למוחרת

משה גפני: אני אף פעם אחרי ישיבה כאן לא משאיר את זה כך

משה גפני:  לא ישיבת מעקב, אני רוצה לעשות דברים מעשיים

חוה אתי עטייה: אנחנו סומכים עליך

דוד ביטן: אני חושב שכאן מבלבלים בהרבה דברים

דוד ביטן:  ראשית, לגבי הרשות העירונית, רוב הדברים נפתרו במסגרת מה שנקרא תוך כדי, גם תקציבית וגם דברים אחרים

דוד ביטן:  לכן זאת לא השאלה

דוד ביטן:  מה שראש העיר מדבר עליו, זה על מצב העסקים ועל מה יקרה אחרי המלחמה

דוד ביטן:  גם את זה צריך לומר

דוד ביטן:      לגבי המלחמה עצמה, ברור שהמתווה עצמו שנעשה, המתווה הארצי, לא מתאים לאילת

דוד ביטן:  קודם כל, נתחיל בזה שבאמת התושבים שהיום נמצאים שם, המפונים, הם באו לגור שם

דוד ביטן:  הם לא באו לצרוך שירותים או לרכוש מוצרים ולכן זה שהאוכלוסייה גדלה, אין לזה השפעה על מצב העסקים וההשפעה היא אפילו שלילית

דוד ביטן:  לכן צריך למצוא פתרון אחר

דוד ביטן:      צריך להבין שההוצאות השוטפות מהן גוזרים את המענק או את הפיצוי, באילת הן יותר גבוהות

דוד ביטן:  השכירויות יותר גבוהות, העובדים מרוויחים יותר, כל מיני דברים שבסופו של דבר, אם ה-איקס הוא ההוצאות ומזה אתה גוזר את האחוזים, אצלם ה-איקס הוא יותר גדול ולכן הם מפסידים הרבה יותר כסף

דוד ביטן:  כל הדברים האלה צריכים להביא למסגרת פתרון

דוד ביטן:      לגבי המלונות

דוד ביטן:  מה שקבענו במתווה התיירות שסיכמתי עם האוצר זה שלגבי המלונות נעשה תוך 30 ימים על מנת לראות מה קורה בדרך עם המלונות, מה הרווח שלהם, מה ההכנסות שלהם וכולי

דוד ביטן:  ברגע שנפתור את בעיית המלונות, זה גם יעזור לעיר

דוד ביטן:  נושא המלונות ייפתר אבל זה לא יעזור לעסקים הכלליים

דוד ביטן:      דיברתי עם האוצר לפני יום-יומיים והוא אומר מה ההבדל בין זה לבין תיירות בירושלים, תיירות בתל אביב, אבל ההבדל הוא פשוט

דוד ביטן:  תל אביב לא בנויה על התיירות בלבד אלא יש להם הרבה עסקים מכל מיני סוגים

דוד ביטן:  כנ"ל ירושלים 

דוד ביטן:  אצלם רוב הבנייה היא על התיירות

דוד ביטן:  אצלם צריך להביא מתווה מיוחד בלי להתחשב כרגע בתל אביב או בירושלים, בטבריה וכולי, ולתת להם את זה בצורה מיוחדת

דוד ביטן:       במתווה התיירות אנחנו לא נכנסנו לזה כי לא היינו צריכים

דוד ביטן:  אני חשבתי שמספר התושבים שהוכפל יספק את הצריכה שם אבל זה לא מה שקרה

דוד ביטן:  לכן אני חושב שכן צריך לתת להם מתווה מיוחד ספציפי

משה גפני: תודה רבה

משה גפני:  משרד האוצר

ידידיה גרינוולד: רפרנט שלטון מקומי, אגף תקציבים, משרד האוצר

ידידיה גרינוולד:  אני אתייחס בקצרה לשני הנושאים שעלו כאן

ידידיה גרינוולד:       לגבי הסיוע המיידי שנדרש עבור העיר בהתאם להיקפים של קליטת המפונים, כמו שנאמר כאן - גם התקיים על זה דיון אצל ועדת נגב גליל - ניתן סיוע לעיר

ידידיה גרינוולד:  ישבנו על זה עם הצרכים של הרשות המקומית

ידידיה גרינוולד:  ניתן להם סיוע ואנחנו גם נערכים – אתמול עברה החלטת ממשלה - להקצות תקציבים נוספים לרשויות קולטות מפונים, כך שיהיו תקציבים ייעודיים גם עבור הקליטה להמשך השנה ולא רק עבור קליטת מפונים שהייתה עד עכשיו

משה גפני: אבל איך פותרים את הבעיה של אילת?     

ידידיה גרינוולד: לגבי הנושא של העסקים, ברור שיש לאילת את הצרכים הייחודיים שלה וצריך לראות איך בוחנים את זה בטווח הארוך

משה גפני: איך עושים את זה?     

אליהו לנקין: זה לא בטווח הארוך

אליהו לנקין:  עכשיו העסקים קורסים

ידידיה גרינוולד:  לא התכוונתי שהפתרון צריך לבוא עוד הרבה זמן אלא הכוונה הייתה לתת מענה שיעזור לטווח הארוך ולא כמו שדיברו כאן על המענים המיידים שנדרשו בהתאם מפונים

ידידיה גרינוולד:  אני כן אומר שבנוגע למתווה פיצוי לעסקים, מה שראש העיר הזכיר בהתחלה, לתת לו את מה שיש ברשויות אחרות, צריך לומר כמה נקודות

ידידיה גרינוולד:      דבר ראשון

ידידיה גרינוולד:  כמו שנאמר כאן, מתווה הפיצוי לעסקים לא ניתן בהתאם לנתוני שבא של ירידת הכנסות אלא בהתאם למגבלות שהושתו על הרשות המקומית בגלל נושאים ביטחוניים

ידידיה גרינוולד:  במקביל, גם נתוני שבא, ברור שהם מלמדים אותנו הרבה ולכן צריך לראות איך עושים את זה עם הרשות המקומית אבל אם אני מנכה מזה לדוגמה את כל הנושא של מלונות שכעת לא משלמים להם בכרטיסי אשראי בגלל שהם מקבלים את הכסף מהמדינה, זה גם משהו שמשפיע על היקף העסקאות שאנחנו רואים ברשות המקומית

אליהו לנקין: אתה לא מאמין למה שאתה אומר

אליהו לנקין:  תסתכל על הנתונים

קריאה: הוא הציג לך את מרכזי הקניות

אליהו לנקין: עזוב את נתוני שבא

אליהו לנקין:  תסתכל על מרכזי הקניות ותראה מה קורה

אליהו לנקין:  מה זה קשור? אנחנו לא דיברנו על המלונות

אליהו לנקין:  אגב, המלונות עכשיו לא במשחק

אליהו לנקין:  הם לא ביקשו פיצוי

שלום דנינו: והם בדרך כלל גם מעל 400 מיליון שהם בכלל לא במתווה

דוד ביטן: למלונות יש מתווה מיוחד

אליהו לנקין: כן

אליהו לנקין:  עזבו את המעונות

אליהו לנקין:  זה ישפיע גם עליהם

ידידיה גרינוולד: אמרתי את זה בהקשר של הנתונים שהוצגו

אליהו לנקין: אנחנו לא כללנו את המלונות

שלום דנינו: הוצגו שקפים שונים

ידידיה גרינוולד: אני כן אומר, כמו שנאמר כאן, בסוף בגלל שהעסקים בעיר אילת נשענים בהרבה על הנושאים של תיירות, ברור שהם ייפגעו באופן משמעותי

ידידיה גרינוולד:  זה לא משהו שהוא ייחודי לעיר אילת

ידידיה גרינוולד:  זה נכון שהעיר אילת היא ייחודית

אליהו לנקין: 80 אחוזים מהכלכלה של העיר אלה עסקים תיירותיים

אליהו לנקין:  בתל אביב אלה חמישה אחוזים מהמשקל

אליהו לנקין:  בירושלים אלה תשעה אחוזים מהמשקל

מיכאל ביטון: לא שמענו ממך שום דבר לגבי מה אתם מתכוונים לעשות

מיכאל ביטון:  הסברת לנו את המצב וגם על ההסבר לא מסכימים

מיכאל ביטון:  העיר הזאת היא ייחודית

מיכאל ביטון:  סגרנו לה שדה תעופה בשדה דב, הוצאנו ממנה שדה תעופה, ניתקנו אותה מחיבור לתל אביב, עכשיו היא מאוימת בטילים יותר מאשר אי פעם

מיכאל ביטון:  אני שואל מה אתם באוצר מבינים שצריך לעשות למען אילת ומתי אתם מתכוונים לעשות

שלום דנינו: איך מדליקים מחדש את המנוע של 300,000

נאור שירי: הוא מהאוצר והוא לא נתן תשובה לכלום

משה גפני: כאילו אנחנו לא יודעים את זה

משה גפני:  ביקש להתייחס מוטי חזן

מרדכי זר: אני בעלים של חברת סי מדיה, חברה שהרבה שנים מתעסקת עם אירועים, כנסים באילת

מרדכי זר:  יש לנו משרד פרסום, מעצבים גרפיים, תשתיות וכולי

מרדכי זר:  סימון היה אחד הלקוחות שלי באיגוד השחייה

מרדכי זר:  אנחנו עושים הרבה אירועים באילת

מרדכי זר:  כל אירוע שאנחנו עושים באילת, אירוע בינלאומי, נערך כשנתיים מראש

מרדכי זר:  זאת אומרת, כל האירועים שבוטלו עכשיו, עד חודש מרס או אפריל או מאי, אם נזכה לראות אותם, את האירועים הבינלאומיים, זה בערך עוד שנתיים או עוד שלוש שנים כי הם נרשמים מראש ובעצם כל האיגודים הבינלאומיים רושמים אותם בסבבים האולימפיים שלהם

מרדכי זר:  זה במידה ואין לנו מצב של אנטישמיות או מצב שבעצם המדינה משווקת בצורה טובה

מרדכי זר:      האנדרטה שנקראת שדה תעופה רמון בכלל לא פעיל בנושא הזה

מרדכי זר:  זאת אומרת, אנחנו מתייחסים לטיסות בחורף

מרדכי זר:  לא יכול להיות שעכשיו, כבר מחודש אפריל, לא נעשה שיווק תיירותי לתיירות ייעודית לפחות עם טיסות ישירות לתוך השדה הזה ולהחיות אותו כל השנה

מרדכי זר:  אם יש טיסות לאו קוסט משדה התעופה בן גוריון, יכולות להיות גם טיסות לאו קוסט מרמון כל השנה

מרדכי זר:      יש לזה משמעות גם לאירועי הספורט ולפסטיבלים הבינלאומיים כשהמשתתפים טסים ישירות במחיר מוזל לתוך השדה כשיש את האירועים האלה

מרדכי זר:      יש לנו פריטים רבים במשרד שהודפסו והוכנו לאירועים שבוטלו ומדובר בכמויות עתק, כולל הסיכה הזאת שהיא לאולימפיאדת הילדים שאמורה להיות בינואר 2025 באילת, אולימפיאדה ענקית שלא ילדים שלא תתקיים באילת

מרדכי זר:  ברגע שהתחילה המלחמה, האירוע הזה בוטל

נאור שירי: ינואר 2025

מרדכי זר: אנחנו מדברים על ינואר 2025

מרדכי זר:  זה בוטל

מרדכי זר:  ההוצאה בוצעה אבל התוכניות העתידיות עם ההכנסות קיימות

מרדכי זר:  כל האירועים עד מרס-אפריל, לא מספיק שבכל ההרשמות הבינלאומיות החזרנו את הכספים לאנשים, גם שילמנו דמי ביטול לחברות האשראי וזה בנוסף לכל הביטולים האלה

מרדכי זר:  אלה המון כספים

מרדכי זר:  מוציאים מהכיס ובנוסף כל המוצרים כבר מוכנים לאירועים האלה, השילוט והתשתיות

מרדכי זר:       כאשר אנחנו מדברים על אחוזים באילת, אנחנו מדברים על כל האחוזים של המתווה של אילת מבחינת העוסקים בדבר

מרדכי זר:  יש בעלי מקצוע כמו מסגריות וכולם נהנים מהאירועים האלה

מרדכי זר:  אלה אירועים נטו של תיירות

מרדכי זר:  ברגע שיש אבטלה או שאין אנשים שעובדים, הם סוגרים את הנגריות ואנשים אפילו לא מזמינים מטבח לביתם

מרדכי זר:  כל התעשייה סגורה

מרדכי זר:  אפשר לטייל היום באזור התעשייה באילת – אני לא מדבר על תיירות אלא על אזור התעשייה – ולראות שם שהעסקים סגורים

מרדכי זר:       בקטע הזה יש 100 אחוזי תיירות בקטע הזה

מרדכי זר:  כל האירועים והכנסים ירדו מ-100 לאפס, לפחות לשנה-שנתיים הקרובות

פיליפ אזרד: מנכ"ל עיריית אילת

פיליפ אזרד:  תודה על הדיון החשוב הזה

פיליפ אזרד:  אני רוצה להגיד שאנחנו כרגע נמצאים ואפשר לדמות כדור שלג שנמצא במעלה ההר ועדיין מעלה ההר נראה מסוכן

פיליפ אזרד:  אם לא ייעשה משהו מיידי לפתרון לעסקים, העיר תקרוס

פיליפ אזרד:  אני תושב העיר אילת 60 שנים, מעולם מצבה הכלכלי לא היה כזה גרוע

פיליפ אזרד:  צריך להבין את זה, ללכת ולראות את העסקים סגורים, לראות את אי התנועה הכלכלית

פיליפ אזרד:  נכון להיום באילת יש 40,000 מפונים ומתפנים

פיליפ אזרד:  בתקופה הזאת שאנשים האלה נמצאים, היו צריכים להיות בשלושה חודשים 750,000 אנשים

פיליפ אזרד:  זה המספר

פיליפ אזרד:  זה הנתון שהוא הנתון הדרמטי

פיליפ אזרד:      ידידיה ידידי, לבוא ולהגיד לא כולל בתי מלון, אתה מתעלם משאר הנתונים

פיליפ אזרד:  יש שם נתונים של מדד ריס שמודד את כל המרכזים המסחריים

פיליפ אזרד:  יש שם מדד פנימי של רשת ה-ביג, יש שם כרטיסי אשראי, וכל אחד תומך בשני

פיליפ אזרד:  הדבר הגרוע ביותר הוא להסתכל בשקף כאשר רואים שבכל המדינה יש שיפור כלכלי, העיר היחידה שאנחנו רואים ירידה משבוע לשבוע, זו העיר אילת

פיליפ אזרד:  זה משפיע כי אנחנו רואים שכרגע כאשר קטנו מספר המפונים, כבר נסגרו בתי מלון

פיליפ אזרד:  נכון להיום יש כבר ארבעה בתי מלון סגורים

פיליפ אזרד:  ברגע שהמפונים יצאו, בתי המלון ייסגרו ואז עשרות אלפי אנשים יצאו לשוק האבטלה ואז זה משפיע לא רק על העיר אלא זו הגירה שלילית גדולה, זה משפיע על החוג האחרון במתנ"ס כי כשאתה מובטל אין לך כסף ואתה לא במתנ"ס

דוד ביטן: תבדיל בין אחרי המלחמה לבין לפני המלחמה

פיליפ אזרד: נכון

פיליפ אזרד:  אני אמרתי ואני אומר שוב שאין לנו יום אחד מיותר

פיליפ אזרד:  צריך כיום מתווה דחוף לעסקים וגם בראייה לטווח ארוך, ואמר את זה חבר הכנסת מיכאל ביטון

פיליפ אזרד:  זו החלטת ממשלה ייעודית שרואה לטווח הבינוני אבל לטווח הקצר אין לנו אוויר

פיליפ אזרד:  דמיין שאנחנו עכשיו בצלילה והמכל מראה אחוז אחד

פיליפ אזרד:  שם אנחנו נמצאים

פיליפ אזרד:  תודה

משה גפני: תודה רבה

משה גפני:  מימון, אתה רוצה להגיד משהו? או חיים

שלמה חיים עמר: כן אדוני

שלמה חיים עמר:  שלום לכולם

שלמה חיים עמר:  תודה רבה לאדוני היושב ראש ולחברי הוועדה על הזמן שהקדשתם

שלמה חיים עמר:  ראש המועצה הדתית באילת

שלמה חיים עמר:  אני מתחבר מאוד למה שאמרו מר אלי לנקרי ומר פיליפ אזרד

שלמה חיים עמר:       יש להוסיף שככל שיהיה מתווה כזה או אחר, לעזרה לעסקים או בכלל לעיר אילת, אנחנו חלק

שלמה חיים עמר:  אנחנו אחת מתוך 131 מועצות דתיות בארץ ואנחנו היחידים שכל המערכת כפופה באופן ישיר

שלמה חיים עמר:  זאת אומרת, העובדים שלנו, המערכת שלנו

שלמה חיים עמר:      אני אתייחס במשפט אחד לחודש וחצי האחרונים ומה עשתה הרשות

שלמה חיים עמר:  לצורך העניין, במענה ל-60,000 מפונים, כמועצה דתית הקמנו עוד בתי כנסת וכל מיני אתרים נוספים באילת

שלמה חיים עמר:  לצורך כך היינו צריכים לרכוש דברים רבים

שלמה חיים עמר:  היו לנו מתנדבים רבים

שלמה חיים עמר:  אני אומר שככל שיהיה סיוע לאותם עסקים, אומר היום המנכ"ל שארבעה מלונות כבר נסגרים, היינו לפני עשרה ימים בפגישה עם התאחדות בתי המלון

שלמה חיים עמר:  מלונות רבים יכולים להיסגר

שלמה חיים עמר:  אני כרגע לא יכול לומר מספר אבל אנחנו כבר מרגישים את זה

שלמה חיים עמר:  אנחנו סוחבים עלינו גיבנת מאז הקורונה, כאשר אנחנו המועצה היחידה ששילמה לאנשים והם לא יצאו לאבטלה

שלמה חיים עמר:  הייתה התנגדות נחרצת של מועצת הפועלים ויושב ראש ועד העובדים

שלמה חיים עמר:  היינו צריכים להביא מהבית כספים והכספים האלה נלקחו ממקורות כאלה שאם אנחנו היום צריכים לבנות בית עלמין באילת, אין לנו כסף לבנות בית עלמין כי אנחנו מקבלים את אותם שישה וחצי מיליון שקלים בשנה ואנחנו מייצרים עוד 12 מיליון שקלים כדי להחזיק מערכת של 60 עובדים במערכת הכשרות

שלמה חיים עמר:  זה מאוד מאוד מכביד עלינו

שלמה חיים עמר:  אנחנו גם נטולי מענקים בכל הנושא של בתי עלמין כי אנחנו עם מעל 100 נפטרים בשנה

שלמה חיים עמר:  דרך אגב, באילת יש עלייה של למעלה מ-43 אחוזים של נפטרים מאז תקופת הקורונה

שלמה חיים עמר:      אנחנו מבקשים בכל מתווה כזה או אחר שהעירייה תקבל – וזה מגיע לה מאוד

שלמה חיים עמר:  אנחנו 50 ו-60 שנים בעיר הזאת ואנחנו רואים את הנפילה של העיר אבל אסור לנו להגיע לשם

שלמה חיים עמר:  כל עזרה שתתקבל כאן, נא לקחת אותנו בחשבון ולהתייחס גם למועצה הדתית כאשר רק בחודש וחצי האחרונים הוצאנו כספים שלא היינו אמורים להוציא אותם על עשרות אלפי תושבים מהעוטף

שלמה חיים עמר:  אנחנו מדברים על אנשים שהגיעו ללא ציוד, לא מיחמים, לא פלטות, לא תפילין ולא טלית

שלמה חיים עמר:  לא אמנה כאן את הכול אבל מדובר במאות אלפי שקלים

אור מימון: אני יכול רק להודות ליושב ראש הוועדה שכל פעם אתה אוזן קשבת ולא רק אלא גם יד מבצעת עבור העיר

אור מימון:  לפני הדיון הזה התקיים כאן דיון לגבי ארגוני ההצלה, וזה מה שהעיר אילת צריכה כרגע

אור מימון:  לא נאריך במילים אבל אנחנו זקוקים לך

משה גפני: תודה רבה

משה גפני:  אדוני ראש העיר, אני מבקש לסכם את הדיון ולהציע כדלהלן

משה גפני:       אני מאוד משבח את העבודה שלך כראש העיר

משה גפני:  באמת, עם כל הבעיות שהיו

משה גפני:  גם החברים שלי מספרים לי על העבודה שלכם היא עבודה שנעשית במסירות

משה גפני:  המנכ"ל וכולם

משה גפני:  באמת עבודה טובה, ראויה לכל שבח

משה גפני:       אנחנו דיברנו וכאשר היה כאן המתווה - שדנו בו הרבה מאוד זמן באופן יחסי לעיר אחת - אמרנו שאילת היא במצב שונה

משה גפני:  תיארת את זה נכון

משה גפני:  הבאתם את הדברים כמו שהם

משה גפני:        אמר דוד ביטן וזה דבר שהוא נכון לגמרי ואמרו את זה החברים

משה גפני:  אנחנו צריכים מתווה אחר לאילת

משה גפני:  המתווה שעליו אנחנו מדברים, כל פעם אנחנו מדברים עם האוצר, אומרים שיש מתווה ומתחילים להסביר לנו מה זה המתווה

משה גפני:  הכול ברור

משה גפני:  אנחנו יודעים

משה גפני:  אנחנו יודעים מה זה המתווה ואנחנו גם יודעים מה השוני בין 20 קילומטר, לשבעה קילומטרים, ל-40 קילומטרים, מה ההבדל בין נהריה לבין אשקלון וכל מה שנלווה לעניין הזה

משה גפני:  שום דבר ממה שהחלטנו לגבי הדברים האחרים לא נוגע לאילת

משה גפני:  אילת תקרוס והיא תקרוס מאחר שאנחנו לא נתנו את דעתנו על המיוחדות של העיר הזאת

משה גפני:  לא נדבר על מה יהיה אחרי המלחמה, בסדר, אבל עכשיו צריך לדבר על מתווה מיוחד

משה גפני:      אני מבקש שתאמר לממונים עליך שאתם הולכים לפגוש אותי עכשיו בכמה אירועים

משה גפני:  אירוע ראשון שתפגשו אותנו הוא בתקציב ל-2023

משה גפני:  אתם תבואו לכאן ותבקשו שאני אתמוך בו, שאני אבקש מהחברים להצביע בעד

משה גפני:  אני חושב שהממשלה קיבלה החלטה נכונה ואני רוצה להצביע בעד

משה גפני:  זו פגישה אחת שתהיה לנו

משה גפני:      הפגישה השנייה תהיה על החוק של מס רכוש שצריך לעשות אותו על נובמבר

משה גפני:  הרי עשינו אותו רק לאוקטובר ובנובמבר אתם מגיעים לכאן עוד הפעם

משה גפני:  אתם מגיעים עם חוק מס רכוש

שגית אפיק: תקנות

משה גפני: הם צריכים לבוא עם התקנות

מיכאל ביטון: על זה נאמר פגישה חצי פגישה

משה גפני: אלה שש פגישות יחד

דוד ביטן: לגבי התקנות אתה פחות יכול ללחוץ

דוד ביטן:  מבחינתם שלא יהיו

משה גפני: בדיוק

משה גפני:  לא רציתי להגיד את זה

משה גפני:  אחרי זה תקציב 2024

משה גפני:  זאת אומרת, אנחנו ניפגש כאן כמה פעמים

דוד ביטן: אני מאמין שאפשר להגיע איתם להסדר

משה גפני:  מה שהבאת לי אדוני ראש העיר, לא לזה התכוונתי

משה גפני:  עשיתם באמת עבודה רצינית אבל אני לא הולך לטפל עכשיו בצרכים של אילת

משה גפני:  אילת היא עיר חזקה, היא תעמוד על הרגליים ובעזרת השם היא תצליח ואז נדבר במזנון על מה מוסיפים למחלקת החינוך ולמחלקת התרבות

משה גפני:  אנחנו רוצים לדעת עכשיו מה המעמד של אילת

משה גפני:  אנחנו קיימנו כאן דיון על אשקלון וידענו מה אנחנו רוצים

משה גפני:  ידענו שאנחנו רוצים שהיא תהיה עיר פיתוח, עיר ספר שצריכה לקבל את מה שהיא צריכה לקבל

משה גפני:  כך החלטנו והצבענו על זה וזה היה בהסכמה עם הממשלה

משה גפני:      אנחנו צריכים להגיע למתווה על אילת, מה המתווה שבו על פיו אתה מחזיק את העסקים

משה גפני:  אם אתה לוקח מהמתווה הקודם הקבוע או הרגיל, אתה לא פתרת את הבעיה

משה גפני:  לכן שאלתי אותך אם יש לך יועץ משפטי או מישהו, איזה פקיד שאתה סומך עליו, שהוא ידע לתרגם את זה

משה גפני:  שהוא ידבר עם הלשכה המשפטית שלנו, עם היועצת המשפטית של הוועדה והיועצת המשפטית של הכנסת שבאה במיוחד לאילת

משה גפני:  היא מחכה כי אני הבטחתי להם שיהיה סיור באילת

מיכאל ביטון: היושב ראש, מה לוחות הזמנים לקבלת מתווה?     

משה גפני: אני קודם כל מבקש ממך אדוני ראש העיר שיהיה מישהו שיהיה בקשר עם האנשים שלנו

אליהו לנקין: הוא נמצא כאן

אליהו לנקין:  קוראים לו שרון בן עזרא

משה גפני: בסדר

משה גפני:  צריך לעשות דבר מוגדר כדי שנדע מה אנחנו מבקשים ועל מה המאבק

משה גפני:  דוגמת אשקלון, דוגמת נהריה, כאשר כל אחת במעמד שונה

משה גפני:  אנחנו צריכים כאן מעמד מיוחד לאילת שיש לה מאפיינים שונים משל כל הערים האחרות

משה גפני:        ידידיה, אני מבקש שתיתן לי תשובה

משה גפני:  דבר עם הממונים עליך

משה גפני:  כשאנחנו דיברנו איתם שזה יקרה, הם אמרו שצריך החלטת ממשלה

משה גפני:  אני מעריך שלא נוכל לעשות את זה בדרך אחרת אלא אם כן אנחנו מתייאשים מאילת כי הקריסה היא מאוד ברורה

משה גפני:  אני מקבל את העמדה של דוד ביטן

משה גפני:  אנחנו לא מדברים על העתיד אלא אנחנו מדברים על עכשיו ועכשיו אנחנו רוצים לקבל החלטה

משה גפני:  ברגע שיגיע הנושא של מס רכוש, אנחנו נוסיף את אילת להחלטה

משה גפני:       אני מבקש לקבל תשובה תוך ארבעה ימים

משה גפני:      אני הייתי כאן בהרבה ישיבות

משה גפני:  הדוגמה של מיכאל ביטון היא אחת הדוגמאות

משה גפני:  הוא היה ראש מועצת ירוחם

משה גפני:  הוא בא אלי עם בעיה, שם הייתה קריסה כלכלית מוחלטת

משה גפני:  עשיתי דיון מיוחד על ירוחם וירוחם פורחת

משה גפני:  אני לא יכול לקחת קרדיט כי אין לי פריימריז

משה גפני:      אני מודה לכם על הדיון הזה

משה גפני:  ידידיה, אני רוצה תשובה בתוך ארבעה ימים, לא כולל שבת

משה גפני:  אני מבקש שהאיש שלך יהיה בקשר עם הלשכה המשפטית שלנו

אליהו לנקין: אדוני היושב ראש, תודה רבה

אליהו לנקין:  תודה רבה לכולם

משה גפני: תודה רבה לכם

משה גפני:  הישיבה נעולה